Soli vakadinadina tiko ko Qarase e na kisi ni vuaviri e na mataveilewai levu e Suva na mataka e dai.
E na nona a vakatarogi tiko mai vua na loya ni matanitu tu vakawawa Gerard McCoy, e kaya kina ni a vakadewataka ga vua na Paraiminisita ni Ositerelia John Howard kei na Paraiminisita ni Niusiladi Helen Clark na veika e yaco tiko e na noda vanua e na Tiseba ni 2006.
Vakadeitaka ni a veitaratara tiko kei ira na lewe ni Soqosoqo Duavata ni Lewenivanua e na nona tiko voli mai Vanuabalavu ni oti na vuaviri e na i ka lima ni Tiseba.
Cakitaka talega ko Qarase ni a saga me coqa na matanitu tu vakawawa e na nona tiko mai Vanuabalavu.
Kaya talega ni sega ni kila e dua na i vakatutu mai na minisitiri ni veika ni vanua me kerei na mataivalu mai Ositerelia kei Niusiladi me ra mai veivuke e na noda vanua.
Tukuna ko McCoy ni na i vakatutu oqo e a vakayacori e na i ka 28 ni Noveba ka qai soli ki na matabose ni veitaqomaki e na noda vanua (National Security Council).
Sega ni vakadinadina taka ko Qarase na veika qo.
* Get local and international footbal news, gossip & live updates/results on your phone. Txt VSOC to 333 now.
* Get local and international rugby news & live updates/results on your phone. Txt VRUG to 333 now.
Former Miss Universe to grace Fiji
No delay in draft clearance: Westpac
fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn eng_Latn